ગુજરાત માધ્યમિક અને ઉચ્ચતર માધ્યમિક શિક્ષણ બોર્ડ દ્વારા ૧૨ માર્ચથી ૨૩ માર્ચ દરમિયાન લેવામાં આવેલી ધો.૧૦ની પરીક્ષાનું પરિણામ આગામી તા. ૨૮ મેના રોજ જાહેર કરવામાં આવશે. બોર્ડે ધો.૧૦ની પરીક્ષામાં સમગ્ર ગુજરાતમાંથી ૧૧.૦૩ લાખ વિદ્યાર્થી નોંધાયા હતા. બોર્ડની વેબસાઇટ પર ૨૮મીને સોમવારે સવારે ૮ વાગ્યે પર પરિણામ જાહેર કરાશે. તે દિવસે જ બપોર સુધીમાં શાળાઓ પર ધો.૧૦ની માર્કશીટ પણ મોકલી દેવાશે. ગત વર્ષ કરતા આ વર્ષે ધોરણ-૧૦નું પરિણામ એક દિવસ વહેલુ જાહેર કરાશે.